88/382/ETY: Neuvoston päätös, tehty 24 päivänä kesäkuuta 1988, Reinin suojelemista kemialliselta pilaantumiselta koskevan yleissopimuksen liitteen IV täydentämisestä muilta aloilta kuin kloorialkalielektrolyysiteollisuudesta peräisin olevan elohopean osalta



Virallinen lehti nro L 183 , 14/07/1988 s. 0030 - 0033

Suomenk. erityispainos Alue 11 Nide 14 s. 0094

Ruotsink. erityispainos Alue 11 Nide 14 s. 0094



NEUVOSTON PÄÄTÖS, tehty 24 päivänä kesäkuuta 1988, Reinin suojelemista kemialliselta pilaantumiselta koskevan yleissopimuksen liitteen IV täydentämisestä muilta aloilta kuin kloorialkalielektrolyysiteollisuudesta peräisin olevan elohopean osalta (88/382/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 130 S artiklan, ottaa huomioon komission ehdotuksen, ottaa huomioon Euroopan parlamentin lausunnon(1), ottaa huomioon talous- ja sosiaalikomitean lausunnon(2), sekä katsoo, että yhteisö on päätöksellä 77/586/ETY(3) tehnyt Reinin suojelemista kemialliselta pilaantumiselta koskevan yleissopimuksen, jäljempänä "kemiallinen yleissopimus", ja Bernissä 29 päivänä huhtikuuta 1963 allekirjoitetun kansainvälistä komissiota Reinin suojelemiseksi pilaantumiselta, jäljempänä "kansainvälinen komissio", koskevan sopimuksen lisäsopimuksen, kemiallisen yleissopimuksen 5 artiklan mukaan kansainvälinen komissio ehdottaa raja-arvoja tiettyjen aineiden päästöille Reinin altaan pintavesiin tekemällä muutoksia kemiallisen yleissopimuksen liitteeseen IV; kemiallisen yleissopimuksen 14 artiklan mukaan näiden muutosten voimaantulo edellyttää kemiallisen yleissopimuksen sopimuspuolten yksimielistä hyväksyntää, kansainvälinen komissio on laatinut raja-arvoja muilta aloilta kuin kloorialkalielektrolyysiteollisuudesta peräisin olevalle elohopealle kemiallisen yleissopimuksen liitteen IV täydennykseksi tarkoitetussa ehdotuksessa, direktiivissä 84/156/ETY(4) vahvistetaan raja-arvot muiden alojen kuin kloorialkalielektrolyysiteollisuuden elohopeapäästöille yhteisön vesiympäristöön; nämä raja-arvot ovat samat kuin kansainvälisen komission ehdotuksessa vahvistetut, mainitun direktiivin 4 artiklassa vaaditaan jäsenvaltioita laatimaan erityisiä ohjelmia, joiden tarkoituksena on vähentää muista kuin teollisuuslähteistä peräisin olevia elohopeapäästöjä; tällaisia säännöksiä ei esiinny kansainvälisen komission ehdotuksessa, ja yhteisön olisi kemiallisen yleissopimuksen sopimuspuolena hyväksyttävä edellä tarkoitettu ehdotus, ON PÄÄTTÄNYT SEURAAVAA: 1 artikla Hyväksytään Euroopan talousyhteisön puolesta Reinin suojelemiseksi pilaantumiselta perustetun kansainvälisen komission ehdotus, joka on tarkoitettu Reinin suojelemista kemialliselta pilaantumiselta koskevan yleissopimuksen liitteen IV täydennykseksi muilta aloilta kuin kloorialkalielektrolyysiteollisuudesta peräisin olevan elohopean osalta. Ehdotuksen teksti on tämän päätöksen liitteenä. 2 artikla Tätä päätöstä sovelletaan rajoittamatta kuitenkaan muuhun yhteisön lainsäädäntöön ja erityisesti direktiivin 84/156/ETY 4 artiklaan sisältyvien erityissäännösten soveltamista. 3 artikla Neuvoston puheenjohtaja ilmoittaa Sveitsin valaliiton hallitukselle 1 artiklassa tarkoitetun ehdotuksen hyväksymisestä kemiallisessa yleissopimuksessa vahvistettua menettelyä noudattaen. Tehty Luxemburgissa 24 päivänä kesäkuuta 1988. Neuvoston puolesta Puheenjohtaja M. BANGEMANN Bonnissa 3 päivänä joulukuuta 1976 allekirjoitetun Reinin suojelemista kemialliselta pilaantumiselta koskevan yleissopimuksen liitteen IV täydennykseksi tarkoitettu Reinin suojelemiseksi pilaantumiselta perustetun kansainvälisen komission ehdotus KANSAINVÄLINEN KOMISSIO REININ SUOJELEMISEKSI PILAANTUMISELTA, joka ottaa huomioon Bonnissa 3 päivänä joulukuuta 1976 allekirjoitetun Reinin suojelemista kemialliselta pilaantumiselta koskevan yleissopimuksen, ottaa huomioon erityisesti tämän yleissopimuksen 3, 4, 5 ja 14 artiklan, ja tämän yleissopimuksen liitteen IV täydentämisestä kloorialkalielektrolyysiteollisuudesta peräisin olevien elohopeapäästöjen raja-arvoilla Sveitsin Badenissa 28 päivänä kesäkuuta 1979 tehdyn ehdotuksensa, EHDOTTAA YLEISSOPIMUKSEN SOPIMUSPUOLILLE 3 päivänä joulukuuta 1976 tehdyn yleissopimuksen liitteen IV täydentämistä elohopean osalta seuraavasti: >TAULUKON PAIKKA> Kansainvälinen komissio ehdottaa tarvittaessa myöhemmin raja-arvoja muille teollisuudenaloille, kuten paperi- ja terästeollisuudelle tai hiilivoimaloille. Ennen sitä hallitukset vahvistavat elohopean päästöstandardit itsenäisesti yleissopimuksen 3 ja 4 artiklan mukaisesti. Tällaisissa standardeissa on otettava huomioon parhaat käytettävissä olevat tekniset keinot, ja niiden on oltava vähintään yhtä tiukkoja kuin liitteen IV lähinnä vastaavat raja-arvot. Yleissopimuksen 14 ja 19 artiklan mukaisesti nämä määräykset tulevat voimaan, kun yleissopimuksen sopimuspuolet ovat ne yksimielisesti hyväksyneet. Sopimuspuolet ilmoittavat hyväksymisestään Sveitsin valaliiton hallitukselle, joka antaa niille tiedon näiden ilmoitusten vastaanottamisesta. (1) Lausunto on annettu 15 päivänä kesäkuuta 1988. (2) EYVL N:o C 105, 21.4.1987, s. 17 (3) EYVL N:o L 240, 19.9.1977, s. 35 (4) EYVL N:o L 74, 17.3.1984, s. 49